kardosdrur/scandi-wiki huggingface dataset:
Det 20. århundrede - De 100 mest betydningsfulde personer i Danmark

Bogen Det 20. århundrede – De 100 mest betydningsfulde personer i Danmark indeholder 100 artikler om 100 mennesker, som Connie Hedegaard og Claus Hagen Petersen finder de mest betydningsfulde i det 20. århundrede. Listen er selvfølgelig subjektiv og deres vurdering.

I forordet skriver de om udvælgelsen af de betydningsfulde mennesker i det 20. århundrede i Danmark: Kongehuset er ikke med, de står uden for konkurrence. Desuden skriver de, at valget er gjort for at give et indtryk af det 20. århundrede i Danmark.

De betydningsfulde personer er:

Kilde 
 Det 20. århundrede – De 100 mest betydningsfulde personer i Danmark. Redigeret af Claus Hagen Petersen og Connie Hedegaard. 1999. 

Litteratur i 1999
Bøger
Danskere i 1900-tallet
Fiat Croma

Fiat Croma kan henvise til to forskellige bilmodeller fra Fiat Automobiles:
 Fiat Croma (type 154) (1985−1996)
 Fiat Croma (type 194) (2005−2010)
Pølsemix

Pølsemix er en ret bestående af stegte pølsestykker og pomfritter, oftest friturestegt. Retten serveres traditionelt med rå løg og karryketchup.

Hvis man bestiller en pølsemix "med det hele" visse steder i landet, f.eks i Thy, får man retten serveret med ristede løg, rå løg, remoulade, ketchup, karryketchup, og agurkesalat, og visse steder i landet med remoulade.

Retten fås især på grillbarer, hvor den traditionelt serveres sammen med lun Cocio.

Kødretter
Kartoffelretter
TV 2 (Norge)

TV 2 er Norges største kommercielle tv-kanal. Stationen begyndte sine prøvesendinger 13. november 1991 og gik officielt i luften 5. september 1992. Stationen har en seerandel på 30 %, mens den har 65 % af markedet for tv-reklamer i Norge. Stationens hovedkvarter er placeret i Bergen og beskæftiger ca. 550 ansatte.

Kanalen blev etableret som følge af en beslutning i Stortinget i 1990 og sender på en koncession fra den norske stat, der giver stationen lov til at drive landsdækkende kommercielt tv i det jordbaserede sendenet frem til udgangen af 2009. For koncessionen betalte TV 2 150 mio. norske kroner samt en årlig afgift på min. 25 mio. NKR. TV 2 er en af de store medieaktører i Norge, bl.a. grundet sit ejerskab af Nettavisen og som hovedaktionær i radiostationen Kanal 24.
TV 2 Gruppen driver desuden tv-kanalerne TV 2 Nyhetskanalen, TV 2 Zebra, TV 2 Filmkanalen og TV 2 Sport. Koncernen ejes siden 2012 af danske Egmont.

Siden 1992 har TV 2 været medlem af European Broadcasting Union.

Populære programmer 
 Norske Talenter
 Farmen
 God morgen Norge
 Da Damene Dro
 Gutta på tur
 Hotel Cæsar
 Idol
 Senkveld

Se også 
 TV 2 Filmkanalen
 TV 2 Nyhetskanalen
 TV 2 Zebra

Referencer

Eksterne henvisninger 
 TV 2's hjemmeside

 
Tv-kanaler fra Norge
Etableret i 1991
Etableret i 1992
Egmont Fonden
Medlemmer af European Broadcasting Union
Public service-medier
Medier fra Norge
Skandinavia

Skandinavia var en dansk tv-kanal, der viste kortfilm, dokumentarfilm og spillefilm fra Danmark og de nordiske lande. Selvkarakteristik: "Skandinavia byder på en verden af store filmoplevelser med dybdegående og vedkommende film. Film med noget på hjertet. Vi viser film, der tør gå i dybden – film set ud fra et nordisk perspektiv".

Skandinavia viste udelukkende danske og nordiske kvalitetsproduktioner. Programmer, hvor kvalitet og substans vægter højest. På Skandinavia får filmmagerne muligheden for at fortælle deres historier. Skandinavia viser både film fra anerkendte filmmagere og fra nye, talentfulde filmmagere. Fællesnævner for samtlige programmer er kvalitet, oplevelse og nærvær. I Skandinavias repertoire er der ugentlige nye tv-premierer og festivalvindere. Hver uge blev sendt nye, interessante temaer om alt fra Videnskab, Design, Kultur og Samfund.

Skandinavia gik i luften 1. september 2006 og sendte dagligt fra kl. 16:00 til 01:00. Skandinavia var en reklamefri tv-kanal. Kanalen lukkede med udgangen af 31. december 2009 og findes dernæst kun som net-kanal. 

Skandinavia ejes dels af IDCD ApS (50%), dels af en lang række nordiske filmmagere blandt andre Bille August, Henning Carlsen, Lars von Trier, Susanne Bier, Peter Aalbæk Jensen og Erik Clausen. Administrerende direktør er Niels Aalbæk Jensen.

Skandinavia kunne modtages via Telia Stofa, ComX, Boxdanmark samt en række antenneforeninger.

Eksterne henvisninger 
 Skandinavias hjemmeside  – er ikke mere aktiv
 Skandinavia som internetkanal on demand

Tv-kanaler fra Danmark
Etableret i 2006
Ophørt i 2009
Bladkompagniet

Bladkompagniet er en dansk virksomhed, der blandt andet distribuerer aviser, magasiner, direct mails og transaktionspost til private husstande og virksomheder. Bladkompagniet distribuerer også danske og internationale magasiner og aviser til kiosker, supermarkeder, tankstationer og andre forhandlere.

Virksomheden blev grundlagt i 1920 og ejes i fællesskab af de tre medievirksomheder JP/Politikens Hus (51%), Jysk Fynske Medier (32%), og Berlingske Media (17%). Hovedsædet er beliggende i Rødovre, men selskabet har også en afdeling i Kolding. Bladkompagniet beskæftigede sig gennem mange år hovedsagelig med distribution i Hovedstadsområdet ved hjælp af ansatte chauffører, der kørte fra kørselscentralerne i Aldersrogade på Ydre Nørrebro og Krumtappen i Valby. Bilparken bestod af gule lastbiler og varevogne, der var prydet med logoet forestillende et løbende avisbud med kasket og aviser i hånden. Jobbet som avisbud var gennem mange år et deltidsjob som akkordarbejde i de tidlige morgentimer. Budene skulle stille med egne cykler men fik udleveret avistasker til at hænge over cykelstyret. I 1988 afviklede Bladkompagniet sine egne chauffører og kørselscentraler og udliciterede distributionen fra bladhuse til omdelingslokaler og dagligvarehandlen. I begyndelsen af 1990'erne udliciterede Baldkompagniet også avisbudene. Det gamle hovedkontor på Dag Hammarskjölds Allé blev solgt.

Eksterne henvisninger 
 Bladkompagniets hjemmeside

Distributionsvirksomheder i Danmark
Etableret i 1920
Berlingske Media
JP/Politikens Hus
Trykkompagniet

Trykkompagniet A/S var en dansk virksomhed, der primært trykte aviser i rotationstryk. Selskabet beskæftigede 231 ansatte og omsatte for 380 mio. kr. (2007).

Selskabet blev etableret med udgangen af 2002 og ejedes ligeligt af Berlingske Media og JP/Politikens Hus – præcis som Bladkompagniet. Selskabet begyndte akvititerne i juli 2004 og var landets største dagbladstrykkeri. Trykkompagniets faciliteter var placeret på Avedøre Holme. Selskabet blev nedlagt sidst i 2008, men en del af aktiviteterne blev fortsat af Berlingske Media under navnet Berlingske Avistryk.

Eksterne henvisninger 
 Avishuse lukker Trykkompagniet
 Trykkompagniet lukker

Reference 

Grafiske virksomheder i Danmark
Berlingske Media
Etableret i 2002
Ophørt i 2008
Morgenposten

Morgenposten henviser til flere artikler:

 Fyens Stiftstidendes navn i perioden 1993-1999.
 Morgen-Post, dansk blad der udkom i perioden 1786-1793.
 Morgenposten (1848-1872), Bondevennernes politiske organ.
Héctor Babenco

Héctor Babenco (født 7. februar 1946, død 13. juli 2016) var en brasiliansk filminstruktør.

Babenco blev født i Buenos Aires i Argentina og flyttede til Brasilien i 1969. Han har arbejdet i Argentina, Brasilien og USA.

Udvalgte film 
 Pixote – A lei do mais fraco (1980)
 Ironweed (1987)
 At Play in the Fields of the Lord (1991)
 Kiss of the Spider Woman (1995, nominert til en Oscar og den Gyldne Palme)
 Carandiru (2003)

Noter

Eksterne henvisninger 

 

Filminstruktører fra Brasilien
Valentino Lai

Valentino Lai (født 3. februar 1984) er en svensk-italiensk fodboldspiller, der spiller for KSF Prespa Birlik. 

Lai er som type en arbejdsom central midtbanespiller med gode tekniske færdigheder og offensive og kreative kvaliteter1 .

Karriere 
Lai startede karrieren i Malmö FF, hvorefter han skiftede til italiensk fodbold, hvor han fik fem kampe i Serie A og omkring 60 kampe i Serie B. I 2005 vendte Lai tilbage til svensk fodbold for at repræsentere Landskrona BoIS. Lai er den hidtil yngste svenske debutant i Serie A og har spillet på alle svenske ungdomslandshold til og med U21-landsholdet.

I august 2007 blev Valentino Lai hentet til Vejle Boldklub, efter han havde imponeret ved en uges prøvetræning. Han underskrev en tre-årig kontrakt, og debuterede på førsteholdet i hjemmekampen mod Hvidovre IF d. 26. august 2007, hvor VB vandt 5-3. Allerede runden efter scorede han sit første mål, da han bragte VB på 2-1 i en 2-2 kamp mod Silkeborg.

Valentino Lai spillede for Vejle Boldklub i 2 1/2 sæson og var i perioder er profil på klubbens bedste mandskab. I vinterpausen 2010 skiftede han til Apollon Limassol i den bedste cypriotiske række på en lejeaftale. Cyprioterne udnyttede efterfølgende en klausul til at skrive kontrakt med Lai, men ikke desto mindre vendte han i sæsonen 2010/2011 tilbage til Vejle Boldklub på en lejeaftale.

I 2011 spillede Lai for Viborg FF i den danske 1. division.

Eksterne kilder/henvisninger 

 VB-statistik på nettet 

Fodboldspillere fra Sverige
Fodboldspillere fra Vejle Boldklub
Fodboldspillere fra Malmö FF
Fodboldspillere fra Viborg FF
Fodboldspillere fra Landskrona BoIS
Fodboldspillere fra SSC Venezia
Fodboldspillere fra U.S. Palermo
Fodboldspillere fra Apollon Limassol FC
Rottefælden

Rottefælden, egentlig Svendborg Sommerteater, er en sommerrevy i Svendborg. Revyen blev holdt første gang i 1881 og har været opført hvert år siden 1883 hvilket gør den til Danmarks ældste

Blandt de skuespillere, der har været tilknyttet Rottefælden er Carl Schenstrøm (Fyrtårnet), Ib Schønberg, Palle Huld, Ulla Jessen, Flemming Jensen, Lisbet Dahl, Arne Lundemann, Søren Østergaard og Jess Ingerslev. 

Revyen opføres i en bygning som deles med BaggårdTeatret i Caroline Amalielund (også kendt som Rottefælde Skov) i den nordøstlige del af Svendborg. Revyens nuværende direktør er Pia Ullehus. Hun var gift med tidligere direktør Frank Steen som døde i 2008. Kunstnerisk instruktør siden 1999 har været Jan Schou, der også selv medvirker i revyen.

Referencer

Eksterne henvisninger 
 Rottefældens hjemmeside

Revyer
Kultur i Svendborg
Etableret i 1881
Bertrand Blier

Bertrand Blier (født 14. marts 1939) er en fransk filminstruktør.

Hans far var skuespilleren Bernard Blier.

Udvalgte film 
 Hitler, connais pas (1963, dokumentarfilm)
 Les Valseuses (1974, adapteret fra hans roman)
 Préparez vos mouchoirs (1978; vandt Oscar for bedste udenlandske film)
 Buffet froid (1979, sort absurd thriller/krimi med bl.a. Gérard Depardieu i en af hovedrollerne)
 Trop belle pour toi (1989; vandt fem Césarpriser)
 Les Acteurs (2000)

Eksterne henvisninger 

 

Filminstruktører fra Frankrig
Slagelse Station

Slagelse Station er en dansk jernbanestation i Slagelse.

Den første station i Slagelse blev opført ved anlægget af Sjællandske Jernbane Selskabs (SJS) anlæg af strækningen Roskilde-Korsør i 1856. For at undgå store jordarbejder, blev stationen bygget lidt nord for byen (ligesom også Sorø og Korsør stationer af sparehensyn anlagdes et stykke fra de byer, de skulle betjene), hvilket fik borgerne til at arbejde for enten et stikspor til byen eller en forlægning.

I forbindelse med anlægget af strækningen Slagelse-Næstved i 1891-1892 forlagde man Vestbanen ved Slagelse, blandt andet ved at gennemføre omfattende udgravninger, med hjælp af den første dampgravemaskine, der blev anvendt i Danmark. Samtidig opførtes den nuværende stationsbygning, tegnet af statsbanernes arkitekt N.P.C. Holsøe. Bygningen blev fredet i 1992. Den oprindelige stationsbygning kan stadig ses på Nordre Ringgade, hvis forløb stort set følger den oprindelige jernbanes linjeføring.

Strækninger 
 Roskilde-Korsør 1856 -
 Slagelse-Næstved 1892 – 1971
 Slagelse-Høng-Værslev 1898 – 1971
 Slagelse-Høng-Tølløse 1971 - (Slagelse - Høng overtaget fra ovennævnte)

Galleri

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Slagelse Station på dsb.dk
 Fredede stationer – Slagelse

Fredede jernbanestationer i Danmark
Intercitytogstationer i Danmark
Stationer på Vestbanen
Stationer på Slagelse-Værslev-banen
Stationer på Slagelse-Næstved-banen
Station
Station
John Boorman

John Boorman (født 18. januar 1933) er en britisk filminstruktør.

I begyndelsen af 70erne prøvede han at filmatisere Ringenes herre, men det blev ikke til noget. Hope and Glory fortæller om hans barndom i London under 2. verdenskrig.

Han lever nu i Irland.

Udvalgte film 
 Hell in the Pacific (1968)
 Deliverance (1972)
 Zardoz (1974)
 Hope and Glory (1987)
 Lee Marvin: A Personal Portrait (1998, dokumentarfilm om skuespilleren Lee Marvin)
  The Tailor of Panama (Skrædderen fra Panama, 2001)

Eksterne henvisninger 
 

Filminstruktører fra Storbritannien
Kværkeby Station

Kværkeby Station er en nedlagt dansk jernbanestation i Kværkeby på Sjælland. Stationen lå på Vestbanen mellem Ringsted og Borup stationer.

Historie 
Kværkeby Station blev etableret i 1887 sammen med Fjenneslev og Frederikslund stationer – uden passagerekspedition, for at optimere krydsningsmulighederne på den enkeltsporede Vestbane (Roskilde-Korsør).

Efter lokale ønsker blev der dog, i forbindelse med anlægget af 2. spor på strækningen, etableret en egentlig station i 1898, og i 1954 blev stationen udvidet med en ny stationsbygning i 2 etager. 
I 1970 blev stationen reduceret til trinbræt, og i 1974 nedlagdes den helt. Stationsbygningen blev nedrevet i 1985.

Stationer på Vestbanen
Nedlagte jernbanestationer i Danmark
Bygninger, konstruktioner og anlæg i Ringsted Kommune
Etableret i 1887
Ophørt i 1974
Fjenneslev Station

Fjenneslev station blev etableret i 1887 sammen med Kværkeby og Frederikslund stationer – uden passagerekspedition, for at optimere krydsningsmulighederne på den enkeltsporede Vestbane (Roskilde-Korsør).

Stationer på Vestbanen
Bygninger, konstruktioner og anlæg i Sorø Kommune
Nedlagte jernbanestationer i Danmark
Frederikslund Station

Frederikslund station blev etableret i 1887 sammen med Fjenneslev og Kværkeby stationer og lå imellem stationerne Slagelse og Sorø. Stationen blev anlagt uden passagerekspedition, for at optimere krydsningsmulighederne på den enkeltsporede Vestbane (Roskilde-Korsør). Stationen blev nedlagt den 27. maj 1962.

Stationen ligger ved gården Lille Frederikslund og bebyggelsen Frederikslund i Ottestrup Sogn, Slagelse Kommune.

Stationer på Vestbanen
Bygninger, konstruktioner og anlæg i Slagelse Kommune
Nedlagte jernbanestationer i Danmark
Ringsted Station

Ringsted Station er oprindeligt en station på jernbanen Roskilde-Korsør, der blev åbnet 27. april 1856. Den nuværende stationsbygning er fra 1924.

Køge-Ringsted Banen (4. august 1917 – 31. marts 1963) benyttede også stationen.

1. juni 1924 åbnede 1. etape af Sjællandske Midtbane mellem Ringsted og Næstved. Den eksisterer stadig og indgår i Sydbanen til Nykøbing Falster. Midtbanen blev forlænget mod nord til Hvalsø 15. august 1925 og videre til Frederikssund 17. november 1928, men disse strækninger blev nedlagt allerede 15. maj 1936.

31. maj 2019 indviedes en en ny højhastighedsbane, som Banedanmark havde anlagt mellem Ringsted og København via den nye Køge Nord Station.

Galleri

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Ringsted Station på dsb.dk

Intercitytogstationer i Danmark
Stationer på Sydbanen
Stationer på Vestbanen
Stationer på Midtbanen
Station
Station
Tod Browning

Tod Browning (12. juli 1880 – 6. oktober 1962) var en amerikansk filminstruktør og skuespiller.

Som ung mand levede og arbejdede Charles Albert Browning, Jr. med omrejsende cirkuser, en oplevelse der især kan mærkes i Freaks. Senere mødte han D.W. Griffith og blev først en skuespiller (han var statist i Intolerance) og blev derefter filminstruktør.

Han trak sig tilbage i 1942.

Filmografi

instruktør 

 The Lucky Transfer (1915)
 The Slave Girl (1915)
 An Image of the Past (1915)
 The Highbinders (1915)
 The Story of a Story (1915)
 The Spell of the Poppy (1915)
 The Electric Alarm (1915)
 The Living Death (1915)
 The Burned Hand (1915)
 The Woman from Warren's (1915)
 Little Marie (1915)
 The Fatal Glass of Beer (1916)
 Everybody's Doing It (1916)
 Puppets (1916)
 Jim Bludso (1917)
 A Love Sublime (1917)
 Hands Up! (1917)
 Peggy, the Will O' the Wisp (1917)
 The Jury of Fate (1917)
 The Legion of Death (1918)
 The Eyes of Mystery (1918)
 Revenge (1918)
 Which Woman? (1918)
 The Deciding Kiss (1918)
 The Brazen Beauty (1918)
 Set Free (1918)
 The Wicked Darling (1919)
 The Exquisite Thief (1919)
 The Unpainted Woman (1919)
 The Petal on the Current (1919)
 Bonnie, Bonnie Lassie (1919)
 The Virgin of Stamboul (1920)
 Outside the Law (1920)
 No Woman Knows (1921)
 The Wise Kid (1922)
 Man Under Cover (1922)
 Under Two Flags (1922)
 Drifting (1923)
 The Day of Faith (1923)
 White Tiger (1923)
 The Dangerous Flirt (1924)
 Silk Stocking Sal (1924)
 The Unholy Three (1925)
 The Mystic (1925)
 Dollar Down (1925)
 The Blackbird (1926)
 The Road to Mandalay (1926)
 The Show (1927)
 The Unknown (1927)
 London After Midnight (1927)
 The Big City (1928)
 West of Zanzibar (1928)
 Where East Is East (1929)
 The Thirteenth Chair (1929)
 Outside the Law (1930)
 Dracula (1931)
 Iron Man (1931)
 Freaks (1932)
 Fast Workers (1933)
 Mark of the Vampire (1935)
 The Devil-Doll (1936)
 Miracles for Sale (1939)

Skuespiller 
 Intolerance (1916) - Crook (ikke nævnt)
 Dracula (1931) - Harbormaster (stemme, ikke nævnt)

Eksterne henvisninger 
 

Filminstruktører fra USA
Hollywood Walk of Fame
Glauber Rocha

Glauber Rocha (født 14. marts 1938, død 22. august 1981) var en brasiliansk filminstruktør. Han var ledende i nationens Cinema Novo-bevægelse i 1960erne. Sit internationale gennembrud fik han med Deus e o Diabo na Terra do Sol (1964), som i Danmark bar titlen Antonio Dræberen efter sin hovedperson Antônio das Mortes.

Eksterne henvisninger 
 

Filminstruktører fra Brasilien
Jane Campion

Jane Campion (født 30. april 1954) er en filminstruktør fra New Zealand, som nu lever i Australien.

Hun har lavet flere af sine film i USA.

Udvalgte film 
 Sweetie (1989)
 An Angel at My Table (1990, filmbiografi af Janet Frame)
 The Piano (1993; vandt en Bodilpris og en Oscar)
 The Portrait of a Lady (1996, efter en Henry James-roman)
 In the Cut (2003)
The Power of the Dog (2021)

Eksterne henvisninger 

 

Filminstruktører fra New Zealand
Personer fra Wellington
Lasse Vibe

Lasse Vibe (født 22. februar 1987) er en dansk fodboldspiller, der spiller for FC Midtjylland. Hans foretrukne placering på banen er som offensiv kantspiller og frontangriber.

Karriere 
Vibe indledte sin karriere i superligaklubben AGF, hvor hans talent ikke for alvor kom frem, og skønt han i flere sæsoner trænede med førsteholdet, opnåede han blot én kamp herfor. Derfor skiftede han 1. januar 2009 til FC Fyn, hvor det både blev til spilletid og mål, og fra sommerpausen 2010 skiftede han til FC Vestsjælland under Michael Schjønberg. I december 2011 blev Vibe købt af SønderjyskE, med tiltrædelse fra 1. januar 2012.

Efter blot et halvt år i den bedste danske række for SønderjyskE og flere mål samt målgivende afleveringer blev Lasse Vibe udtaget til landsholdet til kampen mod  15. august 2012, hvor han dog ikke opnåede spilletid. Lasse Vibe blev Superligaens forårs-topscorer i 2012/2013 med 8 mål. Han scorede blandt andet et hattrick mod Silkeborg for SønderjyskE.

De gode præstationer medførte, at Vibe 19. juni 2013 fik kontrakt med Allsvenskan-klubben IFK Göteborg. Også her viste han hurtig sit værd, og med 23 mål i 26 kampe blev han rækkens topscorer i 2014-sæsonen, hvilket medvirkede til at sikre klubben sølvmedaljer. De mange mål betød, at der igen blev bud efter ham til landsholdet, og han fik debut i en venskabskamp mod  3. september 2014, og i sin tredje kamp scorede han sit første landskampmål, da holdet i en EM-kvalifikationskamp spillede 1-1 mod . 

I juli 2015 skiftede Lasse Vibe til den engelske klub Brentford FC. Her spillede han frem til januar 2018, hvor han skiftede til kinesiske Changchun Yatai F.C. I foråret 2019 vendte han tilbage til IFK Göteborg.

Den 4. november 2019 skrev FC Midtjylland på sin hjemmeside, at klubben havde skrevet under på en aftale med Vibe fra januar 2020 til sommeren 2021. Dermed vendte Vibe tilbage til dansk fodbold igen efter syv et halvt år i udlandet.

Referencer

Eksterne henvisninger 
 
 Superligastatistik på danskfodbold.com

Fodboldspillere fra Danmark
Fodboldspillere fra AGF
Fodboldspillere fra FC Fyn
Fodboldspillere fra FC Vestsjælland
Fodboldspillere fra IFK Göteborg
Fodboldspillere fra SønderjyskE
Fodboldspillere fra FC Midtjylland
Personer fra Aarhus
Deltagere for Danmark ved sommer-OL 2016
Frank Capra

Frank Capra (født 18. maj 1897, død 3. september 1991) var en amerikansk filminstruktør.

Francesco Rosario Capra blev født på Sicilien og flyttede som barn til USA. Han blev amerikansk statsborger i 1920 under navnet Frank Russell Capra.

Det hændte en nat vandt alle fem top-Oscars i 1935. Hans dokumentarserie fra 2. verdenskrig, Why We Fight, siges at være verdenshistoriens mest effektive propagandafilm.

Udvalgte film 
 Det hændte en nat (1934)
 En gentleman kommer til byen (1936)
 Tabte horisonter (1937)
 Du kan ikke tage det med dig (1938)
 Mr. Smith kommer til Washington (1939)
 Why We Fight (dokumentarserie, 1942-45)
 Arsenik og gamle kniplinger (1944)
 Det er herligt at leve (1946)
 Her kommer brudgommen (1951)

Eksterne henvisninger 

 

Filminstruktører fra USA
Hollywood Walk of Fame
Ola Brunkert

Ola Brunkert (15. september 1946 – 16. marts 2008) var en svensk trommeslager, der især er kendt som ABBAs faste trommeslager på studieoptagelserne og turneer.

Ola Brunkert var en meget flittigt anvendt musiker på pladeindspilninger for en stribe svenske plader fra 1970'erne til op i 1990'erne. Ud over ABBA fik også musikere som Ted Gärdestad og Janne Schaffer glæde af Brunkerts trommespil, og han har derudover turneret med et danseorkester.

Ola Brunkert døde ved en ulykke i sit hjem på Mallorca.

Eksterne henvisninger 
 "ABBA-trommeslager fundet død", politiken.dk, 18. marts 2008

Trommeslagere fra Sverige
Beaux Arts Trio

Beaux Arts Trio var en klassisk klavertrio med udspring i USA der gennem mere end 50 år var blandt verdens bedste.
Trioen blev dannet i 1955 og medvirkede ved et utal af koncerter (mere end 6000) og indspillede samtlige standardværker inden for det klassiske repertoire, klavertrioer af Haydn, Mozart, Beethoven, Schubert, Schumann, Brahms, Dvorak og Ravel. 
I 2005 fejrede trioen sit 50 års jubilæum med udgivelsen af 2 special-CD'er.

Gennem alle årene var pianisten Menahem Pressler omdrejningspunktet, der bandt trioen sammen. De første år var de øvrige medlemmer Daniel Guilet, violin (1955-68) og Bernard Greenhouse (1955-87).

Medlemmer 

Klaver: 
 Menahem Pressler (1955-2008)

Violin:
 Daniel Guilet (1955-68)
 Isidore Cohen (1968-92)
 Ida Kavafian (1992-98)
 Yung Uck Kim (1998-2002)
 Daniel Hope (2002- )

Cello: 
 Bernard Greenhouse (1955-87)
 Peter Wiley (1987-98)
 Antonio Meneses (1998- )

Links 

Beaux Arts Trio hjemmeside 

Musikgrupper fra USA
Klassisk musik
Bulgarien i Eurovision Song Contest

Bulgarien debuterede Eurovision Song Contest i 2005 og deltog siden hvert år til og med 2013. Landet har kun nået finalen en enkelt gang, i 2007, hvor Elitsa Todorova og Stoyan Yankulov opnåede en femteplads.

Bulgarien trak sig ud af konkurrencen efter 2013 grundet økonomiske forhold og er fraværende for andet år i træk i 2015.

Repræsentant 
Nøgle

Pointstatistik

12 point til og fra 

NOTE:Der er ikke medregnet point fra semifinalerne.

Alle point givet til og fra (2005-2022) 
Kun point i finalerne er talt med

Kommentatorer og jurytalsmænd

Noter

Kildehenvisninger 

 
Lande i Eurovision Song Contest
Jørgen Rosenkrantz

Jørgen Rosenkrantz er et flertydigt navn, idet det kan referere til en række medlemmer af adelsslægten Rosenkrantz.

 Rigsråd Jørgen Ottesen Rosenkrantz (f. 1523) (1523-1596) til Rosenholm.
 Hofmester og skoleforstander Jørgen Rosenkrantz (f. 1607) (1607-1675) til Kjeldgård.
 Justitsråd Jørgen Rosenkrantz (1678-1754) til Roseneje (Hofmansgave)
 Jørgen baron Rosenkrantz (1774-1831) til Sophiendal
 Lensbaron Jørgen Adam Bendt Rosenkrantz (1900-1947), besidder af Stamhuset Rosenholms succesorfond.

Jørgen